ٹیکسٹائلز کی وزارت
مرکزی وزرا محترمہ اسمرتی زوبین ایرانی اور جناب پیوش گوئل نے کھلونا صنعت کے سی ای اوز کے ساتھ بات چیت کی؛
جناب پیوش گویل نے کھلونا صنعت کو حکومت کی طرف سے پوری مدد اور تعاون کا یقین دلایا ؛ انہوں نے کہا کہ صنعت کو اپنی مصنوعات کی کوالٹی کو بہتر بنانے پر توجہ دینی چاہیے؛
محترمہ ایرانی نے کہا کہ بھارت کی کھلونا صنعت کا تابناک مستقبل ہے ؛ انہوں نے کہا کہ بھارت کے روایتی کھلونوں کے بارے میں نئے سرے سے سوچنے کی ضرورت ہے
نئی دہلی، 28فروری، 2021 / کامرس اور صنعت ، ریلویز ، صارفین کے امور اور خوارک و عوامی نظام تقسیم کے وزیئر جناب پیوش گوئل نے آج کھلونا صنعت کو حکومت کی طرف سے پوری مدد اور تعاون کا یقن دلایا۔ انڈیا ٹوائے فیئر 2021 کے سی ای او اجلاس سے خطاب کرتے ہوئے انہوں نے کہا کہ کھلونوں کے کلسٹرز کو مدد فراہم کرنے ، تجارت کے ماحول کو آسان بنانے ، ماحول کو صاف ستھرا کرنے اور کوالٹی سے متعلق ضابطوں پر عمل کرنے میں کوئی کسر باقی نہیں رکھی جائے گی۔ وزیر موصوف نے اعلان کیا کہ جہاں کہیں بھی ٹوائے کلسٹر قائم کیے جائیں گے بھارتی معیارات کا بیورو ان مصنوعات کی کوالٹی کی جانچ کے لیے لیباریٹریز قائم کرے گا۔ انہوں نے یہ یقین بھی دلایا کہ جانچ کے لیے ، لیے جانےو الے چارجز میں جلد ہی خاطر خواہ کمی کی جائے گی جس سے صنعت کی ضابطوں پر عمل کرنے سے متعلق لاگت میں کمی آجائے گی۔
جناب گویل نے صنعت پر زور دیا کہ وہ اپنے مصنوعات کی کوالیٹی کو بہتر بنانے پر توجہ دے ، نیز کوالیٹی کے معیارات پورے کرے۔ کیونکہ یہی ایک راستہ ہے کہ ہمارے ذہن میں کوالیٹی کے تئیں بیداری پیدا ہو جائے اور ہم عالمی سطح پر تجارت کرنے لگیں۔ انہوں نے کہا کہ بھارت کو ایک مصنوعات ساز کے طور پر کوالیٹی مصنوعات فراہ کرنا ہوں گی۔ انہوں نے کہا ’’جیسے ہی ہم اچھی کوالیٹی کی اشیا بنانا شروع کرتے ہیں ہم بین الاقوامی تجارت میں قدرتی طور پر سرگرم ہو جائیں گے۔ یہ محض کوالٹی کلچر ہی ہے جس سے ہمیں دنیا میں سرگرم ہونے میں مدد ملے گی اور سپلائی چین اور مستقبل کی تجارت کے تئیں ہمارے تعاون میں اضافہ ہونے میں مدد ملے گی۔ کوالیٹی کے لیے لاگت کی ضرورت نہیں ہوتی بلکہ یہ خود لاگت بچانے والی ایک چیز ہے۔ ہمارے یہاں بھارت کی کوالٹی کونسل ہے جو بھارتی اور درآمد شدہ کھلونوں کی اقسام کے نمونے کی جانچ کرتی ہے، جو کھلونے غیر محفوظ پائے جاتے ہیں اور ان کی کوالیٹی اچھی نہیں پائی جاتی۔ کوالیٹی کنٹرول کے نظم کا یہی اصل مخرج ہے۔ ہمیں بھارت میں کیے گئے ہر کام میں کوالیٹی کو تعریف بیان کرنے والی خاصیت کے طور پر شامل کرنا ہوگا۔ ‘‘
جناب گویل نے کہا کہ ہمیں پوری کھلونا صنعت کے بارے میں دوبارہ نئے سرے سے تخیئل کی ضرورت ہے۔ ہمیں اپنے بزنس پلان پر دوبارہ غور کرنے کی ضرورت ہے اور ہمیں اپنے کام کرنے کے طریقے میں جدت طرازی لانے کی ضرورت ہے تاکہ صنعت کو فروغ دیا جا سکے اور اسے عالمی سطح کی سپلائی چین کا حصہ بنایا جا سکے۔ انہوں نے کہا کہ وزیراعظم نریندر مودی کی قیادت میں یہ حکومت کھلونوں کی 85 فیصد درآمدات اور 15 فیصد دیسی تیاری کی موجودہ صورت کو بدلنے کے لیے کام کرنا ہوگا اور اس کی مکمل طور پر کایا پلٹ کرنا ہوگی۔
اس موقعے پر اظہار خیال کرتے ہوئے کپڑے اور خواتین و بچوں کی ترقی کی وزیر محترمہ اسمرتی زوبین ایرانی نے خوشی کا اظہار کیا کہ اب تک کے پہلے انڈیا ٹوائے فیئر میں جس کا افتتاح آج وزیراعطم نے کیا 21 لاکھ سے زیادہ اندراجات کرائے گئے ہیں ۔ جس میں بڑی تعداد میں نمائش کار حصہ لے رہے ہیں۔ بھارتی کھلونوں کو ایک نیا تخیئل دینے کی ضرورت پر زور دیتے ہوئے انہوں نے کہا کہ ان کھلونوں میں یہاں کے کھلونوں سے بھارتی وراثت ، جاں بازوں اور اہم واقعات کی عکاسی ہونی چاہیے۔ ایک سیکھنے کے آلے کے طور پر کھلونوں کے رول کو اجاگر کرتے ہوئے محترمہ ایرانی نے کہا کہ قومی تعلیمی پالیسی نہ صرف کھلونوں کے ذریعے تعلیم دینے کو ایک نئی رفتار دیتی ہے بلکہ حکومت ہند کی طرف سے خاص طور پر امداد شدہ سیکھنے کے مرکزوں میں کھلونوں کی خریداری کو بھی بڑھاوا دیتی ہے۔ اس بات کو بھی اجاگر کرتے ہوئے کہ ہمارے 85 فیصد کھلونے بیرون ملک سے آتے ہیں۔ انہوں نے سرکردہ صنعت کاروں سے کہا کہ وہ نہ صرف بھارتی صارفین کے لیے کھلونے تیار کریں بلکہ عالمی منڈی کے لیے بھی۔ انہوں نے کہا کہ بھارت خود اپنے اندر کھلونوں کی ایک بڑی مارکیٹ ہے اور بھارت کی کھلونا صنعت کا مستقبل تابناک ہے۔